Na podlagi 13. člena Zakona o športu (Ur.l.RS, št. 29/17), Pravilnika za sofinanciranje letnih programov športa v občini Tržič (Ur.l.RS, št. 96/2012) in Meril za izvedbo javnega razpisa, ki jih je sprejela Strokovna komisija za vodenje javnega razpisa za sofinanciranje letnih programov športa iz proračuna Občine Tržič dne 13.12.2016, Občina Tržič objavlja

**RAZPIS**

 **za sofinanciranje strokovnega kadra na področju športa v rednem delovnem razmerju za nedoločen čas s polnim delovnim časom**

V razpisu za sofinanciranje strokovnega kadra na področju športa v rednem delovnem razmerju za nedoločen čas s polnim delovnim časom lahko kandidirajo društva, ki izpolnjujejo naslednje pogoje:

* da so imeli v zadnjih 12. mesecih pred razpisom sklenjeno delovno razmerje s strokovnim kadrom z za nedoločen čas s polnim delovnim časom;
* da za plačilo strokovnega kadra v rednem delovnem razmerju nimajo zagotovljenih sredstev iz drugih družbenih virov (npr. panož. zveza, Ministrstvo za šolstvo in šport, ....);
* da v občini Tržič obstajajo naravni, materialni in kadrovski pogoji za izvajanje programov;
* da ima športna panoga daljšo tradicijo v občini;
* da športna panoga zahteva zgodnji začetek treniranja;
* da izvajajo programe športa za celotno področje občine (na več lokacijah), ter da se programi izvajajo vsakodnevno in najmanj 45 tednov letno;
* da so nosilec kvalitete in kvantitete na področju občine, ter da njihovi športniki nastopajo na tekmovanjih nacionalne panožne zveze;
* da bo delavec zaposlen za nedoločen čas s polnim delovnim časom najmanj do konca koledarskega leta za katerega je društvo sklenilo pogodbo o sofinanciranju strokovnega kadra v rednem delovnem razmerju;
* društvo lahko na razpisu kandidira za sofinanciranje za največ enega strokovnega delavca v rednem delovnem razmerju za nedoločen čas s polnim delovnim časom.

Višina sredstev: 23.000,00 EUR.

Razpisno dokumentacijo in podrobnejše informacije dobite na Občini Tržič, Urad za družbene dejavnosti, Trg svobode 18, 4290 Tržič.

Društva naj prijave, ki naj vsebujejo osnovne podatke društva skupaj z zahtevanimi dokazili oz. prilogami (pošljejo na naslov: Občina Tržič, Trg svobode 18, 4290 Tržič, v zaprti kuverti s pripisom (STROKOVNI KADER V REDNEM DELOVNEM RAZMERJU), najkasneje do torka 03.04.2018 (poštni žig). Prepozno oddanih prijav ne bomo obravnavali.

Komisija bo vse pravočasno prispele prijave obravnavala, ter z društvi, ki bodo izpolnjevala vse pogoje sklenila pogodbo za sofinanciranje v proračunskem letu 2018. Sredstva za sofinanciranje strokovnega kadra na področju športa so vključena v Odloku o proračunu Občine Tržič za leto 2018 (Ur.l.RS, št. 4/2017 z dne 27.1.2017). Razpis je objavljen na spletni strani Občine Tržič [www.trzic.si](http://www.trzic.si) in spletni strani Športne zveze Tržič [www.sztrzic.si](http://www.sztrzic.si).

Številka: 671-0002/2017

Datum: 16.03.2018

 Občina Tržič

 Župan mag. Borut Sajovic l. r.